Xalbador ikastetxea

Xalbador ikastetxea edo Xalbador kolegioa Kanbon (Lapurdi) dagoen ikastola da, Seaskaren barnean sortua, lehen maila ondorengo eta lizeo aurreko kolegio (collège) mailako ikasketak eskaintzen dituena. Ipar Euskal Herrian kolegio mailan euskarazko ikasketak ematen hasi zen lehen ikastetxea izan zen.

1969. urtean sortu zen Seaska, hasieran bakarrik ume txikientzako lehen hizkuntza eskaintzen zen, baina urtez urte eskaintza hori zabaltzen joan zen eta horrela 329 ikasle ziren Xalbador kolegioan  2016-2017 urterako, bigarren hezkuntzan.

2020ean, Ipar Euskal Herri osoan ikasketetan eta harremanetan euskara erabiltzen zuten kolegioak lau hauek besterik ez ziren: Kanboko Xalbador, Larzabaleko Manex Erdozaintzi,  Ziburuko Piarres Larzabal eta Baionako Estitxu Robles kolegioak.

Historia 
1983an sortu zen iparraldean bigarren mailako lehen kolegioa. Nire Pentzea etxea izan zen ikastetxearen lehen egoitza. Komunitatearen (guraso, irakasle, herritar eta kanpoko laguntzaileak) boluntario lanari esker garatu zuten emaitza izan zen.

2013an Kanboko egoitza eraberritu egin zuten.

Helburuak 
Euskaraz ikastea da lehen helburua. Eta ikasleak euskaldun herritar arduratsu eta parte-hartzaileak bihurtzea.

Antolaketa 
2017-2018 ikasturteko datuak:
 329 ikasle; horietarik 11 IEP egituran dira (Inklusiorako Egitura Pedagogikoa).
 41 irakasle eta langile.

Irakaskuntza 
Sei pedagogia-ildo hauetan oinarritua : zentzua ematen duen pedagogia, ikasleen jarraipena segurtatzen duen pedagogia, proiektu bereziak sustatzen duen proiektua, ateraldiak, pedagogi aktiboa eta eztabaida guneak eskaintzen dituzten pedagogiak jorratzen ditu.

Erreferentziak

Ikus, gainera 
 Kanbo
 Ikastola
 Seaska

 Bernat Etxepare Lizeoa - Baiona
 Piarres Larzabal kolegioa - Ziburu
 Manex Erdozaintzi kolegioa - Larzabale
 Estitxu Robles kolegioa - Baiona
Manex Goinetxe

Kanpo estekak 
 Xalbador ikastetxearen webgunea
 Seaska
 Ikastolen Elkartea
Xalbador kolegioa Euskaldun egunkariaren hemerotekako 16 albiste (1990-2003)

Seaska
Lapurdiko ikastetxeak